LAUSUNTO OIKEUSMINISTERIÖN KÄRÄJÄOIKEUSVERKOSTON KEHITTÄMISTÄ KOSKEVASTA TYÖRYHMÄN MIETINNÖSTÄ

346/00/0004/2007

KHALL  § 335	Oikeusministeriö on 23.11.2007 päiväämällään lausuntopyynnöllä pyytänyt mm. kunnilta lausuntoa Oikeusministeriön työryhmän mietinnöstä käräjäoikeusverkoston kehittäminen, työryhmämietintö 2007:12. Lausuntoa pyydetään viimeistään 31.1.2008.

	Käräjäoikeusverkoston kehittämistyöryhmä asetettiin 16.2.2007 ja sen toimeksiantona oli tehdä ehdotus uudeksi käräjäoikeusverkostoksi siten, että kussakin maakunnassa olisi 1-3 käräjäoikeutta, jolloin maassa olisi 25-30 käräjäoikeutta nykyisten 54 käräjäoikeuden sijasta. Käräjäoikeuden tuomiopiirin asukasmäärän tulisi olla vähintään 100.000 asukasta. Työryhmä ehdottaa, että käräjäoikeuksia olisi tulevaisuudessa 25. Niistä 21:ssä olisi yli 100.000 asukasta. Työryhmän yhtenä tavoitteena oli myös, että käräjäoikeuksissa olisi vähintään 10 tuomaria. Kussakin maakunnassa olisi yksi käräjäoikeus, poikkeuksina olisivat Lapin maakunta, jossa olisi kaksi käräjäoikeutta ja Uusimaa, jossa olisi 5 käräjäoikeutta. Ehdotettavista käräjäoikeuksista 8 olisi kaksikielistä, joista Vaasan käräjäoikeus olisi enemmistökieleltään ruotsinkielinen. 

	Em. työryhmä ehdottaa, että käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa, joista yksi olisi Forssassa. Useimpiin käräjäoikeuksiin tarvitaan ehdotuksen johdosta lisää toimitilaa, mistä syystä ehdotuksen toteuttaminen kestäisi käytännössä useita vuosia. Siirtymävaiheen aikana useissa käräjäoikeuksissa lakkaava käräjäoikeus toimisi väliaikaisena sivukansliana. Käräjäoikeuksien uudet tuomiopiirit tulisi työryhmän käsityksen mukaan toteuttaa samaan aikaan, kun kiinteistö- ja kirjaamisasiat siirrettään käräjäoikeuksilta maanmittauslaitoksille. Tarvittaviksi henkilöstömääriksi arvioitiin yhteensä 1767 henkilötyövuotta, näistä 27 % olisi tuomareita, 7 % notaareita, 51 % kansliahenkilöstöä, 15 % haastemiehiä. Henkilöstö määrä vähenisi arvion mukaan 94 henkilöllä. Mietintöön sisältyy kaksi eriävää mielipidettä.

	Liitteenä mietinnöstä kohta 4; Valtion viranomaisten aluejaon periaatteet ja muutoskehitys s. 12-15, 6; käräjäoikeuksien toimipaikat s. 20-25 ja kohta 10; ehdotuksen vaikutukset s. 38-42 sekä liitteestä 7; s. 8/51.

Päätösehdotus:	Kunnanhallitus toteaa, että Oikeusministeriön käräjäoikeusverkoston kehittämistä valmistelleen työryhmän mietintö sisältää sellaisia vaikutuksia, että ne toteutettuina parantavat oikeusturvaa, lisäävät tuottavuutta ja ovat taloudellisilta vaikutuksiltaan myönteisiä ja että henkilöstö - ja organisaatiovaikutukset ovat hyväksyttäviä. Kunnanhallituksella ei ole mietinnössä esitettyjen tavoitteiden osalta huomautettavaa.

Käsittely kokouksessa: 	Keskustelun aikana todettiin, ettei ole kovin taloudellista keskittää toimintaa, joka vaatii uusien oikeustalojen rakentamista. Uusien oikeustalojen valmistuttua maakunnissa olevia istuntopaikkoja tullaan todennäköisesti vähentämään. 

Päätös:	Hyväksyttiin yksimielisesti päätösehdotus.

Lisätietoja antaa:	Kunnanjohtaja Matti Setälä, puh. 03-4120 200.

Asianmukaisesti allekirjoitetusta ja tarkastetusta sekä säädetyllä tavalla edeltäpäin ilmoitettuna aikana 27.12.2007 kunnanvirastossa yleisesti nähtävänä olleesta pöytäkirjasta kirjoitetun otteen oikeaksi todistaa:

Tammelassa  21.1.2008

		Virallisesti
	
			Keijo Virtanen
			pöytäkirjanpitäjä

JAKELU	Oikeusministeriö 

VALITUSOSOITUS					LIITE
Muutoksenhakukielto 

Tähän päätökseen ei voida hakea muutosta.
Kieltojen 
perusteet
	X Päätöksestä ei saa tehdä kuntalain 91 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.
_ Koska päätöksestä voidaan tehdä kuntalain 89 §:n 1 momentin mukaan kirjallinen oikaisuvaatimus, päätökseen ei saa hakea muutosta valittamalla.
_ Päätökseen ei saa hakea muutosta valittamalla HvalL 3 §:n 1 mom / muun lainsäädännön mukaan.                       

Muutoksehakukiellon peruste:

Pöytäkirjan nähtäväksi
asettaminen	Pvm
27.12.2007	
Tiedoksianto
asianosaiselle	_ Lähetetty postitse saantitodistusta vastaan                             _ Luovutettu annettavaksi haastetiedoksiantona
X Lähetetty postitse tavallisena/kirjattuna kirjeenä                      _ Luovutettu asianosaiselle kirjallista todistusta vastaan

Asianosainen                                                                              Annettu postin kuljetettavaksi
                                                                                                   pvm/tiedoksiantaja
Oikeusministeriö                                                                         21.1.2008 / Minna-Liisa Mäkilä
_________________________________________                    _________________________________________
Muulla tavalla, miten

	
Lisätietoja	Tuomioistuinten ja eräiden oikeushallintoviranomaisten suoritteista perittävistä maksuista annetun lain (701/93) nojalla muutoksenhakijalta peritään oikeudenkäyntimaksua hallinto-oikeudesssa 82 euroa.	
				Liitetään päätökseen/otteeseen